Lars Barfoed (KF), 2003-12-12:
Hr. Ole Sohn sammenstiller beskæftigelsen lidt med, at vi nu reducerer hjemmeserviceordningen, og i øvrigt relaterer han den også til byfornyelsesindsatsen.
Men jeg vil sige, at den samlede effekt på økonomien af det, vi gør nu, er, at vi sætter noget i gang i økonomien.
Der er samlet set i den her finanslov en finanseffekt på 0,4 pct., så vi sætter altså økonomisk aktivitet i gang.
Så der er noget, der trækker fra, og noget, der lægger til, men den samlede effekt er en positiv effekt på økonomien på 0,4 pct., og det skal man glæde sig over. Når det gælder byfornyelsesindsatsen, er der jo ingen, der siger, at den skal blive lavere i de kommende år, men vi har ønsket at omlægge byfornyelsesindsatsen og fokusere den mere på de steder, hvor der er særligt behov for det.
Omkring afgiften på øl, som hr. Ole Sohn også kommenterede, gik jeg lidt forsigtigt frem, for jeg sagde, at det er noget, som Folketinget kommer til at overveje på sigt.
Jeg tror såmænd ikke, at det vil få danskerne til at drikke mere øl.
Jeg ved slet ikke, om det er muligt at drikke mere øl i Danmark, end der bliver drukket i forvejen.
Men i hvert fald viser undersøgelser jo, at de fleste af de øl, der bliver drukket her i landet, er købt syd for grænsen.
Det er da beklageligt.
Det var da bedre, hvis det var danske butikker, der solgte de øl til folk.
I øvrigt ved vi jo, at i Sydeuropa drikker folk ikke så meget som danskerne, selv om afgifterne
Hr. Nicolai Wammen har så hørt HTS sige noget
om, at finanslovaftalen koster 8.000 arbejdspladser.
Det er et tal, jeg fuldstændig må afvise.
Jeg ved ikke, hvor de har det tal fra, men jeg er i hvert fald ikke enig i den analyse.
Hr. Nicolai Wammen spørger også: Hvorfor nedlægge KaosPiloterne?
Vi nedlægger dem ikke, men vi fjerner den offentlig støtte til dem.
Og til Per Kaalund om kriminalitet: Vi vil gerne gøre noget for at forebygge kriminalitet, men vi har ikke afsat et bestemt beløb til det i form af en kampagne, der skal modvirke kriminalitet.
Med hensyn til knivene er det en beklagelig kendsgerning, at flere og flere alvorlige forbrydelser begås med kniv, og at de unge mere og mere færdes med knive og udgør en fare på den måde, og derfor vil vi sætte effektivt ind over for det.
bedst muligt
Men vi er absolut tilhængere af, at man på forskellige måder udvikler alternativ energi, naturligvis er vi det. Hr. Bjarne Laustsen stiller en række meget interessante, men også ret omfattende spørgsmål.
Der er jo ikke tid til at gå meget ind i dem, men har Bjarne Laustsen kan jo vende tilbage, så kan vi gå mere ind i dem.
Overordnet set spørger hr. Bjarne Laustsen: Hvad er det, der er galt med dagpengesystemet?
Jeg mener sådan set ikke, at der overordnet er noget galt med dagpengesystemet.
Jeg mener grundlæggende, at dagpengesystemet er velfungerende.
Men der er altså hjørner hist og her, der skal gøres noget ved, og man kan selvfølgelig også på længere sigt forestille sig mere dybtgående reformer, så det bliver endnu bedre.
Der er nogle omgåelsesmuligheder, som vi har kigget på i forbindelse med finanslovforslaget, og som man ved passende lejlighed kan se på igen.
Men der kommer til at gå noget tid, for nu afventer vi Velfærdskommissionens oplæg.
Men hr. Bjarne Laustsen ved udmærket godt, hvad det drejede sig om: Det drejede sig om mulighederne for at benytte sig af bonusbetaling i stedet for overarbejdsbetaling og på den måde undgå en overvægtning af overarbejdstimer i ledighedsperioden. Til hr. Per Kaalund, som glædede sig over, at jeg er åben over for en forhandling om knivforbuddet: Det har justitsministeren jo allerede tilkendegivet.
Jeg forstår, at hr. Per Kaalund også interesserer sig for, om det er sådan, at der er afsat midler i finansloven til kampagner om denne sag, og til det vil jeg sige, at med al den presseomtale, sagen efterhånden har fået, tror jeg slet ikke, det er nødvendigt.